Мускаттуу мадлен
Мускаттуу мадлен — жүзүм сор­ту. Кыргызстан дыйканчылык илим изилдөө институнда Мадлен анжевин сортун Венгр мускаты менен кайчылаштыруу аркылуу чыгарган (автору Сосина Е. И.). Мускаттуу мадлен орто мөөнөттө бышып жетилет. 

Жалбырагы 5 бурчтуу. Гүлү кош жыныстуу. Шиңгили 300—350 г, мөмөсү ири, тоголок, көк саргыл; даамдуу. Аида 19—21% кант бар. Вегетация мезгили 120—125 күн. Гектарынан 180—200 түшүм жыйналат. Жаңы бойдон жакшы сакталат. Мускаттуу мадлен Кыргызстандын жүзүмчүлүк зонасында өстүрүлөт.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол. -656 б.

Өсүмдүктөр